CELEX: 22004D0174
Language: el
Date: 2004-12-03 00:00:00
Title: Απόφαση της Μεικτής Επιτροπής του ΕΟX αριθ. 174/2004, της 3ης Δεκεμβρίου 2004, για την τροποποίηση του παραρτήματος XXI (Στατιστικές) της συμφωνίας για τον ΕΟΧ

26.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 133/27
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 174/2004
   της 3ης Δεκεμβρίου 2004
   για την τροποποίηση του παραρτήματος XXI (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε από την απόφαση αριθ. 159/2004 της Μεικτής Επιτροπής του ΕΟΧ, της 29ης Οκτωβρίου 2004 (1).
            
         
               (2)
            
            
               Πρέπει να ενσωματωθεί στη συμφωνία η απόφαση 2002/990/ΕΚ της Επιτροπής, της 17ης Δεκεμβρίου 2002, για την περαιτέρω αποσαφήνιση του παραρτήματος Α του κανονισμού (ΕΚ) αριθ. 2223/96 του Συμβουλίου όσον αφορά τις αρχές για τη μέτρηση τιμών και όγκων στους εθνικούς λογαριασμούς (2).
            
         
               (3)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 19δδ [κανονισμός (ΕΚ) αριθ. 1889/2002 της Επιτροπής] του παραρτήματος ΧΧΙ της συμφωνίας, παρεμβάλλεται το ακόλουθο σημείο:
   
               «19δε.
            
            
               
                  32002 D 0990: Απόφαση 2002/990/ΕΚ της Επιτροπής, της 17ης Δεκεμβρίου 2002, για την περαιτέρω αποσαφήνιση του παραρτήματος Α του κανονισμού (ΕΚ) αριθ. 2223/96 του Συμβουλίου όσον αφορά τις αρχές για τη μέτρηση τιμών και όγκων στους εθνικούς λογαριασμούς (ΕΕ L 347 της 20.12.2002, σ. 42).
            
         Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:
   
               α)
            
            
               Η Ισλανδία εφαρμόζει τις νέες αρχές για τη μέτρηση τιμών και όγκων από το 2006.
            
         
               β)
            
            
               Η Νορβηγία εφαρμόζει τις νέες αρχές για τη μέτρηση τιμών και όγκων ως εξής:
               
                           i)
                        
                        
                           Για CPA 73 και 75 (συλλογικές υπηρεσίες), από το 2005·
                        
                     
                           ii)
                        
                        
                           Για CPA 70 και 71, από το 2006·
                        
                     
                           iii)
                        
                        
                           Για CPA 64, 66, 67, 72, 74, 75 (ατομικές) και 90-93, από το 2007·
                        
                     
                           iv)
                        
                        
                           Για τις εξαγωγές και εισαγωγές αγαθών, από το 2006·
                        
                     
                           v)
                        
                        
                           Για τις εξαγωγές και εισαγωγές υπηρεσιών, από το 2007.».
                        
                     
         Άρθρο 2
   Τα κείμενα της απόφασης 2002/990/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ την 4η Δεκεμβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Δεκεμβρίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  EE L 102 της 21.4.2005, σ. 43.
   
      (2)  ΕΕ L 347 της 20.12.2002, σ. 42.
   
      (3)  Δεν αναφέρονται συνταγματικές απαιτήσεις.